Die NG gemeente Mayfair het in 1953 afgestig van die NG gemeente Fordsburg, waarvan die kerkgebou ook in die Johannesburgse voorstad Mayfair was, maar is in 1976 weer by die moedergemeente ingelyf. Ds. Z.A.N. van den Heever het in 1953 as eerste leraar van Mayfair van die moedergemeente af oorgekom. Hy bly in die gemeente tot hy in 1969 na Rhodesië vertrek. Die tweede en laaste leraar was ds. J.C. Krüger, wat Van den Heever opvolg en aanbly tot inlywing by die moedergemeente. Anders as al die ander geboue van die NG kerk in die omgewing wat óf aan ander Christelike kerke of Islamitiese instellings verkoop of verhuur word, huisves Mayfair se ou kerkgebou al sedert 1979 die vereniging Blind SA. Die gebou was uniek in dié opsig dat die saal bo-op die kerk was. Die kerkgebou, ontwerp deur die argitekte Leendert Geers, is geleë in Agstelaan in Mayfair. Zacharias Andreas Neethling (Sakkie) van den Heever, 1953–1969 (eerste leraar) Johannes Christiaan Krüger, 19 April 1969–1976 (laaste leraar) "Oud-orrelis se herinnering aan 'n nagmaaldiens". Geargiveer vanaf die oorspronklike op 16 Maart 2011.